कलामंडलम कल्याणिकुट्टी अम्मा
कलामंडलम कल्याणिकुट्टी अम्मा (1915-1999) दक्षिणी भारत में केरल से युगान्तरकारी मोहिनीअट्टम नृत्यांगना थी। वह राज्य के मलप्पुरम जिले में थिरुनावया की निवासी थी। उन्होंने मोहिनीअट्टम को शोकयुक्त, निकट-विलुप्त अवस्था से मुख्यधारा के भारतीय शास्त्रीय नृत्य में पुनर्जीवित करने में महत्वपूर्ण भूमिका निभाई। साथ ही उन्होंने इसे औपचारिक संरचना और अलंकरण भी प्रदान किया। कल्याणिकुट्टी अम्मा, केरल कलामंडलम के शुरुआती छात्रों में से एक थी, उनका विवाह दिवंगत कथकली उस्ताद पद्म श्री कलामंडलम कृष्णन नायर से हुआ था। कल्याणिकुट्टी अम्मा को केरल संगीत नाटक अकादमी पुरस्कार और केन्द्रीय संगीत नाटक अकादमी पुरस्कार, दोनों ही मिले थे। 12 मई 1999 को त्रिपुनिथुरा (जहाँ युगल बसे थे) में 84 वर्ष की आयु में उनका निधन हो गया। उनका बेटा कलसाला बाबू सिनेमा और टेलीविजन अभिनेता थे, जबकि उनकी पोती स्मिथा राजन प्रसिद्ध मोहिनीअट्टम कलाकार हैं। उन्हें प्रसिद्ध कवि वल्लथोल नारायण मेनन से 'काव्यत्री' पुरस्कार मिला।